62020TO0032_INF
Sklep Splošnega sodišča (šesti senat) z dne 19. novembra 2020 –Buxadé Villalba in drugi/Parlament
(Zadeva T‑32/20)
„Ničnostna tožba – Pravo institucij – Član Parlamenta – Priznanje Parlamenta glede izvolitve dveh španskih izvoljenih predstavnikov za evropska poslanca – Procesno upravičenje treh drugih evropskih poslancev – Neobstoj neposrednega nanašanja – Predlog za izdajo ugotovitvene sodbe – Tožba, ki je delno nedopustna, delno pa vložena pri sodišču, ki očitno ni pristojno za odločanje o njej“
1.
Ničnostna tožba – Fizične ali pravne osebe – Pojem predpisa – Vsi splošni akti razen zakonodajnih aktov – Sklep Evropskega parlamenta o priznanju glede izvolitve dveh poimensko določenih oseb kot evropskih poslancev – Izključitev
(Glej točke od 24 do 30.)
2.
Ničnostna tožba – Tožba fizične ali pravne osebe, ki je naslovnik izpodbijanega akta – Pojem naslovnika – Oseba, ki ni bila navedena v aktu – Izključitev
(Člen 263, četrti odstavek, PDEU)
(Glej točke od 32 do 38.)
3.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Izjava predsednika Evropskega parlamenta, ki je bila sprejeta na plenarnem zasedanju in razširjena na spletnem mestu institucije – Neobstoj posamičnega nanašanja na tožeče stranke – Nedopustnost
(Člen 263, četrti odstavek, PDEU)
(Glej točko 39.)
4.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Neposredno nanašanje – Merila – Sklep Evropskega parlamenta o priznanju glede izvolitve dveh poimensko določenih oseb kot evropskih poslancev – Neposredno nanašanje na druge španske izvoljene kandidate – Neobstoj
(Člen 263, četrti odstavek, PDEU)
(Glej točke 41, 42 in od 47 do 51.)
5.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Kumulativna pogoja – Nedopustnost tožbe, če že eden od pogojev ni izpolnjen
(Člen 263, četrti odstavek, PDEU)
(Glej točko 43.)
6.
Temeljne pravice – Pravica do učinkovitega sodnega varstva – Nadzor zakonitosti aktov Unije – Pravila za izvajanje – Varstvo te pravice s strani sodišča Unije ali s strani nacionalnih sodišč glede na pravno naravo izpodbijanega akta – Možnost uporabe ničnostne tožbe ali predloga za sprejetje predhodne odločbe za presojo veljavnosti
(Člen 6(1) PEU; člen 263, četrti odstavek, PDEU; Listina Evropske unije o temeljnih pravicah, člena 47 in 52(7))
(Glej točki 53 in 54.)
7.
Ničnostna tožba – Pristojnost sodišča Unije – Predlogi za izdajo ugotovitvene sodbe – Nedopustnost
(Člen 263 PDEU)
(Glej točko 64.)
8.
Ničnostna tožba – Pristojnost sodišča Unije – Predlog za izdajo odredbe, naslovljene na institucijo – Nedopustnost
(Člen 266 PDEU)
(Glej točko 68.)
Predmet
Predlog na podlagi člena 263 PDEU za razglasitev ničnosti priznanja Parlamenta glede izvolitve Carlesa Puigdemonta i Casamajója in Antonija Comína i Oliveresa za evropska poslanca, ki ga je razglasil predsednik Parlamenta na plenarnem zasedanju 13. januarja 2020.
Izrek
1.
Tožba se zavrže kot delno nedopustna in delno vložena pri sodišču, ki očitno ni pristojno za odločanje o njej.
2.
O predlogih za intervencijo Kraljevnine Španije ter Carlesa Puigdemonta i Casamajója in Antonija Comína i Oliveresa ni treba odločati.
3.
Jorge Buxadé Villalba, Hermann Tertsch Del Valle-Lersundi in María Esperanza Araceli Aguilar Pinar nosijo svoje stroške in stroške Evropskega parlamenta.
4.
Kraljevina Španija, C. Puigdemont i Casamajó in A. Comín i Oliveres nosijo svoje stroške v zvezi s svojimi predlogi za intervencijo.